ສະໜາມບິນ ທາງລົດໄຟ ແລະຖະໜົນໃຫຍ່ໆ ທົ່ວຢຸໂຣບ ໄດ້ອັດລົງ ຍ້ອນອາກາດບໍ່ດີ.
ສະໜາມບິນໃນອັງກິດ ເຢຍລະມັນ ຝຣັ່ງ ເນເທີແລນ ອິຕາລີ ແລະປະເທດອື່ນໆ ລາຍ​ງານ​ວ່າ ໄດ້ມີ​ການລົບລ້າງ ແລະ​ເລື່ອນ​ເວລາ​ຖ້ຽວ​ບິນ ຫລາຍຮ້ອຍຖ້ຽວ.
ສະພາບດິນຟ້າອາກາດທີ່ໜາວຈັດ ຊຶ່ງມີທັງອຸນຫະພູມທີ່ໜາວເຢັນເປັນນໍ້າກ້ອນ ບວກກັບ ລົມພາຍຸຫິມະນັ້ນ ໄດ້ອັດສະໜາມບິນຫລາຍໆແຫ່ງ ທາງລົດໄຟ ແລະຖະໜົນໃຫຍ່ຫລາຍ ສາຍທົ່ວພາກພື້ນຢຸໂຣບ ໃນວັນອາທິດມື້ນີ້ ເຮັດໃຫ້ພວກນັກທ່ອງທ່ຽວໃນຊ່ວງພັກເທດສະ ການຄຣິສຕ໌ມາສຫລາຍພັນຄົນ ຕ້ອງຕົກຄ້າງບໍ່ສາມາດເດີນທາງໄປຈຸດທີ່ໝາຍຂອງຕົນໄດ້ ສະໜາມບິນຕ່າງໆໃນປະເທດອັງກິດ ເຢຍລະມັນ ຝຣັ່ງ ເນເທີແລນ ອິຕາລີ ແລະປະເທດ ອື່ນໆ ລາຍງານວ່າໄດ້ມີການລົບລ້າງ ແລະເລື່ອນເວລາຖ້ຽວບິນ ຫລາຍຮ້ອຍຖ້ຽວ ທາງແລ່ນຂື້ນລົງຂອງສະໜາມບິນທີ່ມີຍົນທຽວຫລາຍທີ່ສຸດຂອງອັງກິດ ກໍຄື ສະໜາມບິນ Heathrow ແລະ Gatwick ໃນນະຄອນຫລວງລອນດອນ ໄດ້ປິດລົງ ເພື່ອກວດເອົາຫິມະ ອອກກ່ອນ ສ່ວນສະໜາມບິນ Frankfurt ທີ່ ປະເທດເຢຍລະມັນ ກໍໄດ້ຍົກເລີກ 500 ຖ້ຽວບິນ ໃນວັນອາທິດນີ້ ພວກເຈົ້າໜ້າທີ່ຕໍາຫລວດໄດ້ຖືກຮຽກຕົວເຂົ້າປະຈໍາການໃນວັນ ເສົາວານນີ້ ເພື່ອຄວບຄຸມຜູ້ ໂດຍສານທີ່ໂມໂຫທັງຫລາຍ ໃຫ້ຢູ່ໃນຄວາມສະຫງົບ